Гергана (певица)
Гергана Георгиева Кацарска, по-известна само като Гергана, е българска попфолк певица. Определят я като „Куклата Барби на попфолка“.

Кратка биография 
Гергана е родена на 30 ноември 1984 година в Димитровград. Завършва музикалното училище в Димитровград със специалност „Поп пеене“.

Музикална кариера

2003 – 05: Началото: „Губя те бавно“, „Както никой друг“ и „Сини очи“

2007 – 11: „Сладката страна на нещата“ и сингли 

Песента се казва „Благодаря ти“. Премиерата ѝ по ТВ „Планета“ е на 15 април 2009 г. Баладата, която певицата посвети на своята майка, бързо успя да спечели зрителите с чувствения си текст и мелодия. Песента „Благодаря ти“ успя само няколко дни след премиерата си да се настани в първата десетка на класацията „Хит на Пролет 2009“. На именния си ден 6 май, Барбито на попфолка гостува във „Вечерното шоу на Азис“, където изпълнява „Усещаш ли“ и „Благодаря ти“ и дава интересно интервю на краля на фолка. На 21 септември се завърта новото видео на Гергана – „Имам нужда“ , на 24 декември същата година и ТВ реализация към „До кога“, превърнала се в хит по дискотеките.

В средата на май месец през 2010 в интернет изтича „Нова любов“. Песента е с много лятно настроение и ритъм. В самия край на май месец същата година излиза клипа към песента „Да започнем от средата“. На 29 октомври 2010 излиза клипът към песента „Facebook“, която по думите на Гернана е посветена на глобалната мрежа Facebook, където тя самата срещнала много приятели. През 2010 година Гергана реализира много участия зад граница. През декември 2010 г. излиза видеото към баладата „Който иска да вярва“.

2011 – 2013: Поредица от сингли и кариерен застой 
На 3 юни 2011 се появява първата песен на Гергана за 2011 година на име „Първичен инстинкт“ съвместен проект с неин приятел Галин, с песента излиза и видеоклипът. Във видеото певицата показва впечатляваща визия. На 20 декември с ТВ версия от промоцията на албума на Преслава „Как ти стои“ излиза песента „Ще издържиш ли“.

На 21 юни 2012 г., след едногодишна видеопауза е представена песента и видеоклипа към нея – „Мирис на любов“. На 26 ноември 2012 г. е презентирана песента и видеото към втория дует с Галин – „Вкусът остава“. На 14 декември 2012 г. музикална компания „Пайнер“ представя най-новата си компилация „Златните хитове на Пайнер“, в която ще издават по един музикален диск на даден изпълнител под свой специален номер. Гергана излиза под номер 4 с 10 от най-хитовите си песни дотогава.

След половин годишна пауза без нова песен от певицата на 28 октомври 2013 г. излиза най-новата песен на Гергана озаглавена „От този момент“, която изпълнява и на концерта „ХII година Телевизия Планета“.

2015 – 2021: Завръщане, скандали, напускане на „Пайнер“ и прекратяване на кариерата 
През 2015 г. Гергана записва песен под името „Твоите думи“, в която Галин взима участие с вокали. През месец февруари песента бива свалена от ефир и интернет, поради плагиатство на песента на палестинската изпълнителка Шадиа Мансур „Всички те имат танкове, а ние камъни“. В края на годината в Коледната програма на „Планета ТВ“ представя новата си балада „Огън в дъжда“.

На 8 януари 2016 г. излиза клип към песента „Огън в дъжда“.

През 2016 г. завършва геология в Софийски университет „Св. Климент Охридски“, след което започва магистратура по гемология.

През 2017 г., в интервю за телевизия „Планета“, Гергана потвърждава, че отново е започнала да пее, с което опровергава слуховете, че се е отказала от кариерата си.

През 2018 г. певицата участва в песента на Лазар Кисьов със заглавие „Ако нямам теб“.

През септември представя „Само за теб“. В края на декември излиза „Твоя“.

През 2021 г. напуска „Пайнер“.

Дискография

Студийни албуми 
 Губя те бавно (2003)
 Както никой друг (2004)
 Сини очи (2005)
 Сладката страна на нещата (2007)

Компилации 
 Златните хитове на Пайнер 4 – Гергана (2012)

Награди 
Годишни награди на ТВ „Планета“

Източници

Външни препратки 

 Официален сайт на английски и български .
 Профил на Гергана в каталога на Пайнер
 Профил на Гергана в каталога на Signal.bg 
 Официален Live сайт на Гергана

Български попфолк певици
Възпитаници на Софийския университет
Родени в Димитровград